<classify> Taarifa iliyotolewa na TFF jana, ilieleza kuwa Lucas ambaye amepata kufanya kazi katika vyombo mbalimbali vya habari nchini ana uzoefu mkubwa katika masuala ya habari.Lucas anachukua nafasi ya Baraka Kizuguto aliyehamishiwa katika Kurugenzi ya Mashindano kuwa Ofisa Mashindano na Meneja wa Mifumo Pepe ya Usajili TMS, ilisema sehemu ya taarifa hiyo iliyotolewa na Kizuguto.Kwa mujibu wa taarifa hiyo, Ofisa Habari huyo mpya wa TFF ana taaluma ya uandishi wa habari, pia amesomea masuala ya uhusiano wa kimataifa na diplomasia pamoja na lugha.Baadhi ya vyombo vya habari alivyowahi kufanya kazi Ofisa Habari huyo ni gazeti la Dimba, Mtanzania, Tanzania Daima, Sayari, Mwanahalisi, ambapo mara ya mwisho alikuwa katika gazeti la Jamhuri.Pia Lucas amewahi kuwa Mjumbe wa Kamati ya Utendaji ya Chama cha Waandishi wa Habari za Michezo Tanzania Taswa kuanzia mwaka 2010 hadi Machi 2014.Akizungumza na gazeti hili kwa njia ya simu jana, Lucas alisema anaamini waandishi wa habari wenzake watampa ushirikiano wa kutosha na yeye hatawaangusha.TFF ni yetu sote, soka ni letu sote, tushirikiane nina hakika tutafanya kazi vizuri, nami nawaahidi utendaji mzuri katika majukumu yangu, hivyo tuwe pamoja, alisema.  <topic>: michezo 